**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 10-19/2562**

**วันพฤหัสบดีที่ 24 ตุลาคม 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. ผศ.คมกฤช ปิติฤกษ์ รองคณบดีฝ่ายแผนยุทธศาสตร์

และพัฒนาองค์กร

1. รศ.ณัฐพงษ์ อารีมิตร รองคณบดีฝ่ายวิชาการ
2. รศ.สมชาย ชวนอุดม หัวหน้าสาขาวิชาวิศวกรรมเกษตร
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.วินัย ศรีอำพร กรรมการผู้ทรงคุณวุฒิ
5. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผศ.รัตมณี นันทสาร ผู้ช่วยคณบดีฝ่ายบริหาร
3. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
4. ผศ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
5. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
6. ผศ.อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
7. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
8. รศ.ไปรยา เฉยไสย แทนหัวหน้าสาขาวิชาวิศวกรรมสิ่งแวดล้อม
9. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
10. น.ส.อารีย์วรรณ ละม้ายพันธ์ ผู้ช่วยเลขานุการ
11. นายภาณุพงศ์ ต.ประเสริฐ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.3**0 **น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.2 การปรับปรุง Official Website (English Version) ของ คณะวิศวกรรมศาสตร์**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงรายละเอียดของเว็บไซต์ภาษาอังกฤษของคณะฯ ซึ่งได้รับการปรับปรุงใหม่ โดยมีเมนูที่เพิ่มเติมขึ้นใหม่อย่างหลากหลาย เช่น แผนที่ประเทศ และฐานข้อมูลที่มหาวิทยาลัยขอนแก่น/คณะฯ ได้จัดทำบันทึกความเข้าใจ (Memorandum of Understanding: MOU) ร่วมด้วย และข้อมูลสนับสนุนทั้งนักศึกษาและคณาจารย์ในหัวข้อต่าง ๆ ที่เกี่ยวข้อง ดังรายละเอียดตามสารสนเทศประกอบวาระการประชุม

**ที่ประชุมรับทราบ**

**1.3 สรุปการเบิกจ่ายเงินกองทุนวิจัยคณะวิศวกรรมศาสตร์ ปีงบประมาณ พ.ศ. 2562**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงข้อมูลเชิงสถิติของสรุปการเบิกจ่ายเงินกองทุนวิจัยคณะวิศวกรรมศาสตร์ ปีงบประมาณ พ.ศ. 2562 จำแนกตามโครงการ ตัวชี้วัด ค่าเป้าหมาย ผลตัวชี้วัดที่ได้ งบประมาณที่ตั้งไว้/ตัดโอนภายในโครงการระหว่างปี งบประมาณที่ใช้ และงบประมาณคงเหลือ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 วารสาร EASR ได้รับคัดเลือกเพื่อเข้าร่วมในโครงการ TCI-WoS Pilot Project**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า วารสาร Engineering and Applied Science Research (EASR) ของคณะฯ ได้รับคัดเลือกเป็นวารสารเพื่อเข้าร่วมในโครงการ TCI-WoS pilot project ในจำนวน 10+1 วารสาร (10 วารสารจากโครงการ TCI-TRF-Scopus และ 1 วารสารนอกโครงการฯ) โดยศูนย์ดัชนีการอ้างอิงวารสารไทย (Thai-Journal Citation Index Centre: TCI) ได้ดำเนินการคัดเลือกจาก

1. ความเป็นไปได้ด้านคุณภาพและผลกระทบ (Quality and impact criteria) ซึ่งวารสารทั้ง 11 รายการ ยังคงต้องมีการปรับรูปแบบเว็บไซต์ และ

2. ความมีส่วนร่วมของบรรณาธิการ/คณะกรรมการบรรณาธิการของวารสาร

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.5 แต่งตั้ง Editors ของวารสาร EASR เพิ่มเติม**

รองคณบดีฝ่ายวิจัยและวิเทศสัมพันธ์ได้แจ้งที่ประชุมว่า ด้วยบรรณาธิการวารสาร Engineering and Applied Science Research (EASR) ของคณะฯ มีกระบวนการและภาระหน้าที่เพิ่มมากยิ่งขึ้นจึงได้แต่งตั้ง รองศาสตราจารย์ขนิษฐา คำวิลัยศักดิ์ สาขาวิชาวิศวกรรมเคมี เป็นบรรณาธิการของวารสาร Engineering and Applied Science Research (EASR) เพิ่มเติม จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.6 รายงานการเผยแพร่วารสาร Engineering and Applied Science Research Vol. 46 No.3 ปี 2019**

รองคณบดีฝ่ายวิจัยและวิเทศสัมพันธ์ได้แจ้งที่ประชุมถึงรายงานการเผยแพร่วารสาร Engineering and Applied Science Research Vol. 46 No.3 ปี 2019 โดยมีจำนวนบทความทั้งสิ้น 10 บทความเป็นบทความ (ต่างชาติ) จำนวน 8 บทความ และบทความ (ไทย) จำนวน 2 บทความ ทั้งนี้ สถานะของวารสาร ณ ปัจจุบัน (ข้อมูล 8 ต.ค. 62) มีบทความ Submit จำนวน 238 บทความ บทความอยู่ระหว่างการ Review จำนวน 39 บทความ บทความ Accept ตีพิมพ์แล้วและรอตีพิมพ์ จำนวน 29 บทความ และบทความ Reject จำนวน 170 บทความ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.7 World University Ranking for KKU and EN-KKU**

ประธานได้แจ้งที่ประชุมถึงอันดับของมหาวิทยาลัยขอนแก่น และคณะฯ จากการจัดอันดับของหน่วยงานต่าง ๆ อาทิ QS World University Rankings Times Higher Education (THE) และ Scimago Institutions Rankings เป็นต้น และขอให้รองคณบดีฝ่ายวิจัยและวิเทศสัมพันธ์ประชาสัมพันธ์อันดับที่ 2 ร่วมของคณะฯ ตาม 2020 Time Higher Education World University Ranking : ASEAN Countries ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.8 ผลการพิจารณานักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้แจ้งที่ประชุมว่า ด้วยงานการศึกษาและพัฒนาทักษะการเรียนรู้ ได้จัดทำหนังสือเวียนคณะกรรมการประจำคณะฯ เพื่อพิจารณาให้ความเห็นชอบผู้สำเร็จการศึกษา ระดับบัณฑิตศึกษา ประจำภาคการศึกษาปลาย ปีการศึกษา 2562 จำนวน 11 คน ตามหนังสือ ที่ อว 660301.3.1.4/ว 1997 เมื่อวันที่ 15 ตุลาคม 2562 (เวียนครั้งที่ 4/2562) รายละเอียดดังนี้

**หลักสูตรปรัชญาดุษฎีบัณฑิต (ปร.ด.)**

1. สาขาวิชาวิศวกรรมไฟฟ้า แบบ 1.1 จำนวน 1 คน

**หลักสูตรวิศวกรรมศาสตรมหาบัณฑิต (วศ.ม.)**

1. สาขาวิชาวิศวกรรมไฟฟ้า แผน ก แบบ ก1 จำนวน 1 คน

2. สาขาวิชาวิศวกรรมไฟฟ้า แผน ก แบบ ก2 จำนวน 1 คน

3. สาขาวิชาวิศวกรรมสิ่งแวดล้อม แผน ก แบบ ก2 จำนวน 3 คน

4. สาขาวิชาวิศวกรรมเคมี แผน ก แบบ ก2 จำนวน 3 คน

5. สาขาวิชาวิศวกรรมการจัดการอุตสาหกรรม จำนวน 2 คน

และโลจิสติกส์แผน ก แบบ ก2 โครงการพิเศษ

ปรากฏว่าไม่มีข้อทักท้วงแต่ประการใด จึงถือว่าคณะกรรมการประจำคณะฯ มีมติเห็นชอบให้สำเร็จการศึกษา จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.9 การรับบริจาคทุนการศึกษา คณะวิศวกรรมศาสตร์**

ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ได้แจ้งที่ประชุมว่า ด้วยคณะฯ ได้รับบริจาคเงินเพื่อปรับปรุงห้องประชุมชั้น 3 ตึกเพียรวิจิตร จากสมาคมศิษย์เก่าวิศวกรรมศาสตร์ และทุนการศึกษา จากศิษย์เก่าคณะฯ จำนวน 3 รุ่น จึงขอแจ้งที่ประชุมเพื่อรับทราบถึงรายละเอียด ดังนี้

1. สมาคมศิษย์เก่าวิศวกรรมศาสตร์ จำนวน 2,500,000 บาท
2. ศิษย์เก่า รุ่นที่ 21 จำนวน 200,000 บาท
3. ศิษย์เก่า รุ่นที่ 25 จำนวน 200,000 บาท
4. ศิษย์เก่า รุ่นที่ 28 จำนวน 80,000 บาท

รวมจำนวนทั้งสิ้น 2,980,000 บาท

ประธานได้แจ้งที่ประชุมเพิ่มเติมว่า ศิษย์เก่า รุ่นที่ 24 ได้บริจาคเป็นกระถางดอกไม้เพื่อใช้สำหรับประดับตกแต่งอีกส่วนหนึ่งด้วย ทั้งนี้ คณะฯ กำลังดำเนินการจัดทำโครงการเพื่อระดมทุนจากศิษย์เก่าของคณะฯ อีกหลายโครงการ จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 9-18/2562 เมื่อวัน**

**พฤหัสบดีที่ 24 ตุลาคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 9-18/2562 โดยมีการแก้ไข ดังนี้

* หน้าที่ 9 บรรทัดที่ 13 แก้ไขมติวาระที่ 8.1 เป็นดังนี้

“**มติ ที่ประชุมพิจารณาแล้วมีมติเห็นชอบ ให้อาจารย์ประจำรายวิชา ในรายวิชา**

**ที่มีคะแนนเฉลี่ยต่ำกว่า 1.25 และรายวิชาที่มีคะแนนเฉลี่ย 4.00 เข้าชี้แจงเหตุผลความจำเป็นต่อที่ประชุมคณะกรรมการวิชาการ คณะวิศวกรรมศาสตร์ เพียงครั้งเดียว โดยในการประชุมคณะกรรมการประจำคณะฯ ให้หัวหน้าสาขาวิชา/รองคณบดีฝ่ายวิชาการเป็นผู้ชี้แจงแทน ทั้งนี้ ให้รองคณบดีฝ่ายวิชาการดำเนินการต่อไป”**

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**ระเบียบวาระที่** 5 **เรื่องเสนอเพื่อพิจารณา**

**5.1 ผลการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งคนงาน**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2349/2562 ลงวันที่ 5 กันยายน 2562 รับสมัครคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งคนงาน สังกัดคณะวิศวกรรมศาสตร์ ตำแหน่งเลขที่ 4527 จำนวน 1 อัตรา ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 698/2562 ลงวันที่ 26 สิงหาคม 2562 ได้แต่งตั้งคณะกรรมการคัดเลือกฯ แล้วนั้น บัดนี้ คณะกรรมการคัดเลือกฯ ได้ดำเนินการสอบคัดเลือกเรียบร้อยแล้ว เมื่อวันที่ 10 ตุลาคม 2562 ผลปรากฏว่านางธนธรณ์ เพียดสิงห์ เป็นผู้ผ่านการคัดเลือก โดยมีอันดับสำรอง จำนวน 1 คน คือ นางสาวอาทิตยา เสตราช จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ผลการคัดเลือกบุคคลเข้าปฏิบัติงานเป็นลูกจ้าง**

**ของมหาวิทยาลัย ตำแหน่งคนงาน เลขที่ 4527 โดยมีนางธนธรณ์ เพียดสิงห์ เป็นผู้ผ่านการคัดเลือก และอันดับสำรอง จำนวน 1 คน คือ นางสาวอาทิตยา เสตราช และให้รองคณบดีฝ่ายแผนและพัฒนาองค์กรดำเนินการต่อไป**

**5.2 ผลการคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งช่างเทคนิค**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ตามประกาศมหาวิทยาลัยขอนแก่น ฉบับที่ 2348/2562 ลงวันที่ 5 กันยายน 2562 รับสมัครคัดเลือกบุคคลเข้าปฏิบัติงานเป็นลูกจ้างของมหาวิทยาลัย ตำแหน่งช่างเทคนิค สังกัดคณะวิศวกรรมศาสตร์ ตำแหน่งเลขที่ 4540 จำนวน 1 อัตรา ประกอบกับคำสั่งคณะวิศวกรรมศาสตร์ มหาวิทยาลัยขอนแก่น ที่ 701/2562 ลงวันที่ 26 สิงหาคม 2562 ได้แต่งตั้งคณะกรรมการคัดเลือกฯ แล้วนั้น บัดนี้ คณะกรรมการคัดเลือกฯ ได้ดำเนินการสอบคัดเลือกเรียบร้อยแล้ว เมื่อวันที่ 10 ตุลาคม 2562 ผลปรากฏว่า นายภควัต ศรีจารุเดช เป็นผู้ผ่านการคัดเลือก โดยมีอันดับสำรอง จำนวน 1 คน คือ นายธรรมนูญ วุฒิพันธุ์ชัย จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ผลการคัดเลือกบุคคลเข้าปฏิบัติงานเป็นลูกจ้าง**

**ของมหาวิทยาลัยตำแหน่งช่างเทคนิค เลขที่ 4540 โดยมีนายภควัต ศรีจารุเดช เป็นผู้ผ่านการคัดเลือก และอันดับสำรอง จำนวน 1 คน คือ นายธรรมนูญ วุฒิพันธุ์ชัย และให้รองคณบดีฝ่ายแผนและพัฒนาองค์กรดำเนินการต่อไป**

**5.3 การเสนอชื่อบุคลากรผู้สมควรได้รับรางวัล “เชิดชูเกียรติบุคลากรมหาวิทยาลัยขอนแก่น”**

ประธานได้เสนอต่อที่ประชุมว่า ด้วยมหาวิทยาลัยแจ้งให้คณะวิศวกรรมศาสตร์ พิจารณาเสนอ

ชื่อบุคลากร ผู้สมควรได้รับรางวัล “เชิดชูเกียรติบุคลากรมหาวิทยาลัยขอนแก่น” ประจำปีงบประมาณ พ.ศ. 2562 (ผลงานตั้งแต่วันที่ 1 ตุลาคม 2561 ถึงวันที่ 30 กันยายน 2562) เพื่อเชิดชูเกียรติให้กับบุคลากรที่สร้างผลงานเป็นที่ปรากฏในแวดวงวิชาการ ตามประกาศมหาวิทยาลัยขอนแก่น (ฉบับที่ 1787/2559) ลงวันที่ 27 ตุลาคม 2559 เรื่อง คุณสมบัติ หลักเกณฑ์ และวิธีการคัดเลือกผู้สมควรได้รับรางวัลเชิดชูเกียรติ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ให้แต่ละสาขาวิชาพิจารณาเสนอชื่อผู้สมควร**

**ได้รับรางวัลฯ ในแต่ละด้าน ทั้งนี้ คณะฯ จะทำหนังสือแจ้งสาขาวิชาและกำหนดวันส่งคืนอีกครั้ง เพื่อเสนอที่ประชุมคณะกรรมการประจำคณะฯ พิจารณา และให้รองคณบดีฝ่ายแผนและพัฒนาองค์กรดำเนินการต่อไป**

**5.4 เงินค่าสอนปีงบประมาณ พ.ศ. 2562 และปีงบประมาณ พ.ศ. 2563**

รองคณบดีฝ่ายบริหารได้เสนอต่อที่ประชุมว่า ตามที่คณะฯ ไม่ได้รับจัดสรรรงบประมาณแผ่นดินที่ใช้ในการเบิกค่าสมนาคุณสาขาขาดแคลน ค่าสอนเกินภาระงานสอน และค่าสอนภาคฤดูร้อน ประจำปีงบประมาณ พ.ศ. 2562 จึงทำให้คณะฯ จำเป็นต้องลดกรอบเงินค่าสอนปีงบประมาณ พ.ศ. 2563 เหลือจำนวน 4,700,000 บาท โดยแนวทางการลดเงินค่าสอนในเบื้องต้น คือ คณบดี และ รองคณบดีไม่ขอรับค่าสอนเกินภาระงานสอน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบกรอบเงินค่าสอนปีงบประมาณ พ.ศ. 2563 เป็นจำนวนทั้งสิ้น 4,700,000 บาท โดยเป็นกรอบเงินค่าสอนเกินภาระงานสอน จำนวน 2,000,000 บาท และให้รองคณบดีฝ่ายวิชาการศึกษาแนวทางในการกำหนดหลักเกณฑ์สำหรับการเบิกจ่าย ค่าสอนเกิน ภาระงานสอนต่อไป**

**5.5 ข้าราชการขอกำหนดตำแหน่งทางวิชาการ**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ด้วยมีข้าราชการพลเรือนในสถาบันอุดมศึกษา ประเภทวิชาการ ได้แจ้งความประสงค์ขอกำหนดตำแหน่งทางวิชาการ จำนวน 2 ราย ดังนี้

1. ผู้ช่วยศาสตราจารย์ชัชชัย คุณบัว ข้าราชการพลเรือนในสถาบันอุดมศึกษา ได้แจ้งความประสงค์ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมคอมพิวเตอร์ (1115) โดยวิธีปกติ วิธีที่ 1

2. ผู้ช่วยศาสตราจารย์อานุภาพ มีสมบูรณ์ ข้าราชการพลเรือนในสถาบันอุดมศึกษาได้แจ้งความประสงค์ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมไฟฟ้า (1113) โดยวิธีปกติ วิธีที่ 2

โดยได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 6/2562 เมื่อวันที่ 21 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ ให้ผู้ช่วยศาสตราจารย์ชัชชัย คุณบัว ข้าราชการพล**

**เรือนในสถาบันอุดมศึกษา ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมคอมพิวเตอร์ (1115) โดยวิธีปกติ วิธีที่ 1 และผู้ช่วยศาสตราจารย์อานุภาพ มีสมบูรณ์ ข้าราชการพลเรือนในสถาบันอุดมศึกษาขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมไฟฟ้า (1113) โดยวิธีปกติ วิธีที่ 2 และให้รองคณบดีฝ่ายแผนและพัฒนาองค์กรดำเนินการต่อไป**

**5.6 รายชื่อผู้ทรงคุณวุฒิพิจารณาคุณสมบัติและผลงานทางวิชาการ**

วาระลับ

**5.7 รับรองผลการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษา ระดับบัณฑิตศึกษา ประจำภาคการศึกษาต้น ปีการศึกษา 2562 ซึ่งรายวิชาดังกล่าวผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 5-10/2562 เมื่อวันที่ 22 ตุลาคม 2562 จำนวน 5 รายวิชา เรียบร้อยแล้ว ดังนี้

**รายวิชาวิทยานิพนธ์**

- สาขาวิชาวิศวกรรมโยธา จำนวน 1 รายวิชา

- สาขาวิชาวิศวกรรมไฟฟ้า จำนวน 1 รายวิชา

- สาขาวิชาวิศวกรรมเกษตร จำนวน 1 รายวิชา

- สาขาวิชาวิศวกรรมพลังงาน จำนวน 2 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับรองผลการศึกษา ระดับบัณฑิตศึกษา จำนวน 5 รายวิชา และให้รองคณบดีฝ่ายวิชาการดำเนินการต่อไป**

**5.8 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรประจำภาคการศึกษาต้น ปีการศึกษา 2562 จำนวน 3 คน ซึ่งได้ผ่านการตรวจสอบความถูกต้องจากสาขาวิชาที่สังกัดและหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 5-10/2562 เมื่อวันที่ 22 ตุลาคม 2562 เรียบร้อยแล้ว โดยมีรายละเอียดดังนี้

**หลักสูตรวิศวกรรมศาสตรมหาบัณฑิต (วศ.ม.) จำนวน 1 คน**

- สาขาวิชาวิศวกรรมสิ่งแวดล้อม แผน ก แบบ ก2 จำนวน 1 คน

**หลักสูตรปรัชญาดุษฎีบัณฑิต (ปร.ด.) จำนวน 2 คน**

- สาขาวิชาวิศวกรรมอุตสาหการ แบบ 1.1 จำนวน 1 คน

- สาขาวิชาวิศวกรรมสิ่งแวดล้อม แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาสำเร็จการศึกษา ระดับบัณฑิตศึกษา จำนวน 3 คน และให้รองคณบดีฝ่ายวิชาการดำเนินการต่อไป**

**5.9 ปรับปรุงหลักสูตร (ประเภทปรับปรุงเล็กน้อย) ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยหลักสูตรระดับบัณฑิตศึกษา จำนวน 6 หลักสูตร มีความประสงค์ขอปรับปรุงหลักสูตร (ประเภทปรับปรุงเล็กน้อย) โดยแบ่งเป็น 2 กรณี ดังนี้

**กรณีเพิ่มเติมอาจารย์ประจำหลักสูตร**

1. หลักสูตรปรัชญาดุษฎีบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560)

2. หลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560)

3. หลักสูตรปรัชญาดุษฎีบัณฑิต สาขาวิชาวิศวกรรมสิ่งแวดล้อม (หลักสูตรปรับปรุง พ.ศ. 2560)

4. หลักสูตรวิศวกรรมศาสตรมหาบัณฑิต สาขาวิชาวิศวกรรมสิ่งแวดล้อม (หลักสูตรปรับปรุง พ.ศ. 2560)

**กรณีเปลี่ยนแปลงอาจารย์ผู้รับผิดชอบหลักสูตร**

1. หลักสูตรปรัชญาดุษฎีบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2560)

2. หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา (หลักสูตรปรับปรุง พ.ศ. 2560)

เพื่อความเหมาะสมของหลักสูตรและให้เป็นไปตามประกาศกระทรวงศึกษาธิการ เรื่อง เกณฑ์มาตรฐานหลักสูตรระดับบัณฑิตศึกษา พ.ศ. 2558 ซึ่งได้ผ่านความเห็นชอบจากที่ประชุมคณะกรรมการบัณฑิตศึกษา ในคราวประชุมครั้งที่ 5-10/2562 เมื่อวันที่ 22 ตุลาคม 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบการปรับปรุงหลักสูตร (ประเภทปรับปรุงเล็กน้อย) ระดับบัณฑิตศึกษา จำนวน 6 หลักสูตร และให้รองคณบดีฝ่ายวิชาการดำเนินการต่อไป**

**5.10 (ร่าง) ประกาศมหาวิทยาลัยขอนแก่น เรื่อง หลักเกณฑ์การบริหารเงินค่าให้บริการวิชาการ และบริการเทคนิคเชิงวิศวกรรม คณะวิศวกรรมศาสตร์ มหาวิทยาลัยขอนแก่น**

ประธานได้เสนอต่อที่ประชุมว่า เพื่อให้การดำเนินการบริหารเงินค่าให้บริการวิชาการ และบริการเทคนิคเชิงวิศวกรรมเป็นไปด้วยความคล่องตัวและมีประสิทธิภาพ ตลอดจนเป็นการพัฒนาศักยภาพ สร้างความเข้มแข็งอย่างยั่งยืนด้านการบริการวิชาการและบริการเทคนิคเชิงวิศวกรรม ของหน่วยงานสนับสนุนภารกิจและยุทธศาสตร์ หรือหน่วยงานวิสาหกิจของคณะฯ จึงได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การบริหารเงินค่าให้บริการวิชาการ และบริการเทคนิคเชิงวิศวกรรม คณะวิศวกรรมศาสตร์ มหาวิทยาลัยขอนแก่น เพื่อกำหนดให้การบริหารเงินค่าให้บริการวิชาการ และบริการเทคนิคเชิงวิศวกรรม ซึ่งใช้องค์ความรู้ทางด้านวิศวกรรม ให้แก่หน่วยงานภายในหรือภายนอกมหาวิทยาลัย โดยจะกำหนดหลักเกณฑ์และแนวปฏิบัติในการจัดสรรและใช้จ่ายเงินที่จัดสรรให้หน่วยงาน/สาขาวิชา (ร้อยละ 80) ให้เป็นไปตามวัตถุประสงค์เพื่อพัฒนาศักยภาพทางด้านการบริการวิชาการและบริการเทคนิคเชิงวิศวกรรมที่จำเป็นภายในคณะฯ ต่อไป จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ (ร่าง) ประกาศมหาวิทยาลัยขอนแก่น เรื่อง หลักเกณฑ์การบริหารเงินค่าให้บริการวิชาการ และบริการเทคนิคเชิงวิศวกรรม คณะวิศวกรรมศาสตร์ มหาวิทยาลัยขอนแก่น และให้ผู้ช่วยคณบดีฝ่ายบริการวิชาการและถ่ายทอดเทคโนโลยีดำเนินการต่อไป**

**5.11 (ร่าง) ประกาศมหาวิทยาลัยขอนแก่น เรื่อง หลักเกณฑ์การพิจารณาทุนการศึกษาสำหรับนักศึกษาระดับปริญญาตรีคณะวิศวกรรมศาสตร์ มหาวิทยาลัยขอนแก่น**

ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ได้เสนอต่อที่ประชุมว่า เพื่อให้การพิจารณาทุนการศึกษาสำหรับนักศึกษาระดับปริญญาตรีคณะฯ ดำเนินไปได้อย่างสะดวกรวดเร็ว จึงได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การพิจารณาทุนการศึกษาสำหรับนักศึกษาระดับปริญญาตรี คณะวิศวกรรมศาสตร์ มหาวิทยาลัยขอนแก่น เพื่อลดขั้นตอนในการดำเนินการพิจารณาทุนการศึกษาและกำหนดหลักเกณฑ์ในการจัดสรรเงินทุนการศึกษา ซึ่งรายละเอียดของทุนการศึกษาในแต่ละปีการศึกษาจะดำเนินการจัดทำเป็นประกาศคณะฯ ต่อไป ทั้งนี้ ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ได้แจ้งที่ประชุมเพิ่มเติมถึงรายละเอียดของขั้นตอนการดำเนินงานที่ลดลงเนื่องจาก (ร่าง) ประกาศดังกล่าวข้างต้น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ (ร่าง) ประกาศมหาวิทยาลัยขอนแก่น เรื่อง หลักเกณฑ์การพิจารณาทุนการศึกษาสำหรับนักศึกษาระดับปริญญาตรีคณะวิศวกรรมศาสตร์ มหาวิทยาลัยขอนแก่น โดยให้เพิ่มเติมข้อความ “ต่อปีการศึกษา” ท้ายข้อ 5 และให้ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ดำเนินการต่อไป**

**5.12 การเปลี่ยนตำแหน่งครู เป็นตำแหน่งนักวิทยาศาสตร์**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ด้วย ว่าที่ร้อยตรี สุริยะ ผลพูน ตำแหน่งครู เลขประจำตำแหน่ง 298 สังกัดคณะวิศวกรรมศาสตร์ ได้รับการคัดเลือกเข้าปฏิบัติงานเป็นพนักงานมหาวิทยาลัย (เงินงบประมาณ) ตำแหน่งวิศวกร เลขประจำตำแหน่ง 5826 สังกัดกองอาคารและสถานที่ สำนักงานอธิการบดี มหาวิทยาลัยขอนแก่น แล้วนั้น เพื่อให้การปฏิบัติงานเป็นไป ตามประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 3/2561) ลงวันที่ 8 มิถุนายน 2561 เรื่อง หลักเกณฑ์และวิธีการย้าย การตัดโอนอัตรา การเปลี่ยนประเภทตำแหน่ง และการเปลี่ยนตำแหน่งของข้าราชการพลเรือนในสถาบันอุดมศึกษาและพนักงานมหาวิทยาลัย จึงเสนอที่ประชุมเพื่อพิจารณาอนุมัติเปลี่ยนตำแหน่งครู เป็นตำแหน่งนักวิทยาศาสตร์ ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ การเปลี่ยนตำแหน่งครู เป็นตำแหน่งนักวิทยาศาสตร์**

**และให้รองคณบดีฝ่ายแผนและพัฒนาองค์กรดำเนินการต่อไป**

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ**

**7.1 รายละเอียดข้อตกลงการปฏิบัติงานสู่ความเป็นเลิศด้วย Objective & Key Result (OKRs) ประจำปีงบประมาณ พ.ศ. 2562 คณะวิศวกรรมศาสตร์ มหาวิทยาลัยขอนแก่น**

ประธานได้แจ้งที่ประชุมว่า ตามที่คณะฯ ได้ดำเนินการจัดทำข้อตกลงการปฏิบัติงานสู่ความเป็นเลิศด้วย Objective & Key Result (OKRs) ประจำปีงบประมาณ พ.ศ. 2562 กับมหาวิทยาลัย ขอนแก่น ซึ่งคณะฯ ได้ดำเนินการรายงานผลการดำเนินงานตามข้อตกลงการปฏิบัติงานสู่ความเป็นเลิศด้วย Objective & Key Result (OKRs) ประจำปีงบประมาณ พ.ศ. 2562 เรียบร้อยแล้ว ซึ่งคณะฯ สามารถดำเนินการให้บรรลุข้อตกลงดังกล่าวข้างต้นได้ทั้งหมด รวมจำนวน 6 ตัวชี้วัด จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 8 เรื่องอื่น ๆ**

**8.1 การจัดการวาระเพิ่มเติม**

รองคณบดีฝ่ายบริหารได้หารือที่ประชุมว่า ด้วยมีหลายหน่วยงานจำเป็นต้องเพิ่มเติมวาระการประชุมในการประชุมคณะกรรมการประจำคณะฯ จึงขอให้ฝ่ายเลขานุการดำเนินการรวบรวมวาระการประชุม พร้อมเอกสารทั้งหมด ทั้งวาระเดิมในหนังสือเชิญประชุมและวาระเพิ่มเติม แล้วจัดส่งเป็นเอกสารอิเล็กทรอนิกส์ก่อนการประชุมอีกครั้ง จึงขอหารือที่ประชุม

**มติ ที่ประชุมพิจารณาแล้วมีมติเห็นชอบให้ฝ่ายเลขานุการดำเนินการรวบรวมวาระการประชุม พร้อมเอกสารทั้งหมด ทั้งวาระเดิมในหนังสือเชิญประชุมและวาระเพิ่มเติม แล้วจัดส่งเป็นเอกสารอิเล็กทรอนิกส์ก่อนการประชุมอีกครั้ง**

**เลิกประชุมเวลา 15.30 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นางสาวอารีย์วรรณ ละม้ายพันธ์**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**